  Руслан Нуриахметов Анжелика Тихонова корреспондент 21-тӥ куартолэзе Удмуртиын «Ночь музеев» огъяросси акция ортчоз. Туэ со Россиысь калыкъёслэн лулчеберет кылёсбурзылэн арезлы сӥземын луоз, ивортӥз элькунысь лулчеберетъя министерстволэн пресс-службаез. Акци борды элькунысь кун но муниципал музейёс итӥськозы. 10 часысен уйшорозь куноос понна экскурсиос, лекциос, творчествоя пумиськонъёс, уй экскурсиос, салютъёс но трос мукетсэ радъялозы. Со сяна, арня ӵоже, 17-21 куартолэзе, Элькун музей арня улсын Музейёслэн калыккуспо нуналзылы сӥзем экскурсионной но виртуальной программаос ужалозы. Кытын но кыӵе ужрадъёс ортчозы, чӧлсконпусъя тодматскыны луэ.  Пусъём, «Ночь музеев» огъяросси акцие арлы быдэ 14 сюрслэсь трос адями пыриське. Ватсалом, Музейёслэн калыккуспо нуналзы котькуд ар 18-тӥ куратолэзе пусйиське.   Тодэ вайытом, матысь нуналъёсы «Лудорвай» музей-заповедникын Удмуртиысь калык суредасьлэн Пётр Ёлкинлэн ужъёсыныз адӟытон усьтӥськоз.  Тегъёс: Музей адӟытон Удмуртия Ижкар  